Kallion baarit saamassa aukioloaikojen pidennyksen neljään - Kaupunki - Helsingin Sanomat
Rehulan ehdotus vapauttaisi Kallion yöelämän – ”Asiakkaiden ei tarvitsisi lähteä Kalliosta keskustaan”
Baarit voisivat itse päättää aukioloajoistaan, linjaa peruspalveluministeri.
Sauli Vehmersuo ja Sari Kuivanen jaloittelivat ravintola Hilpeän Hauen edustalla Vaasankadulla perjantaina. (KUVA: Kimmo Räisänen)
Alppiharju/Kallio
Helsingin Kalliossa sijaitsevat baarit saavat pian pitää ­oviaan auki neljään asti yöllä, mikäli peruspalveluministeri Juha Rehulanhttps://www.hs.fi/haku/?query=juha+rehulan (kesk) linjaukset toteutuvat.
Rehula ehdottaa, että ravintoloiden aukioloaikojen luvan­varaisuudesta luovuttaisiin ja ravintolat voisivat itse ilmoittaa aukioloajoistaan. Rehula antoi pohjaesityksen alkoholilain uudistamisesta hallituskumppaneille torstaina.
Tähän asti ravintolat ovat joutuneet hakemaan jatkoaikaa, joka on myönnetty vain erityisestä syystä. Useimmat ravintolat ovat voineet saada jatkoluvan, mikä­­li ne ovat tarjonneet ”korkea­tasoista viihdettä”.
Muutos olisi merkittävä Helsingin Alppiharjun ja Kallion yöelämälle. Kalliossa baarit menevät yleensä kiinni kahdelta yöllä eikä jatkoaikaa ole myönnetty alueella sijaitseville ravintoloille muutamaa poikkeusta lukuun ottamatta.
”Kuulostaa loistavalta”, iloitsee Delifox-ketjun toimitusjohtaja Markku Orasmaahttps://www.hs.fi/haku/?query=markku+orasmaa. Ketjulla on useita ravintoloita, joista Hilpeä Hauki sijaitsee Alppiharjussa.
”Tuskin tämä pankkia räjäyttää. Eivät kaikki halua pitää auki neljään asti.”
Hilpeässä Hauessa perjantaina käyneet Sauli Vehmersuo https://www.hs.fi/haku/?query=sauli+vehmersuoja Sari Kuivanen https://www.hs.fi/haku/?query=sari+kuivanenpohtivat ehdotusta aukiolojen osittaisesta vapauttamisesta. ”Olisi jo aika antaa ravintoloille tällainen vapaus, vaikka minulle nykyisetkin aukioloajat aika hyvin riittävät”, kommentoi Vehmersuo.
Kuivanen puolestaan sanoi, ettei hän vastusta aukiolojen vapautusta mutta sanoi ymmärtävänsä, etteivät kaikki pidä ajatuksesta, sillä ravintoloiden lähellä asuville voisi tulla meluhaittoja.
Toimitusjohtaja Orasmaa uskoo, että aukioloaikojen osittainen vapauttaminen toisi alueelle hyviä asioita. ”Se on mieletön paikka. Siellä on uudenlaisia yrittäjiä, jotka tekevät asioita uudella tavalla. Tuolta alueelta kasvu tulee.”
Samaan uskoo ravintolapäällikkö Venla Ristkarihttps://www.hs.fi/haku/?query=venla+ristkari ravintola Loosisterista. Cmb-ravintoloilla on 17 ravintolaa, joista kaksi Kalliossa. ”Se on varmasti piristysruiske Kallion yöelämälle. Asiakkaiden ei tarvitsisi lähteä Kalliosta keskustaan kesken illan.”